 เตรียมเผาศพ ชายาเจ้ารณฤทธิ์ ฟุนซินเปก จี้รบ.สอบคดีอุบัติเหตุสลด
แกนนำพรรคฟุนซินเปก เผยพิธีเผาศพหม่อมอู๊ก พัลลา จะมีขึ้นในวันที่ 20 มิ.ย.นี้ ขณะที่ อาการเจ้ารณฤทธิ์ ดีขึ้น หลังถูกนำส่งมารักษาที่โรงพยาบาลในกรุงเทพฯ พร้อมเรียกร้องรัฐบาลฮุน เซน สอบคดีอุบัติเหตุสะเทือนใจ,เมื่อ 19 มิ.ย.61 เว็บไซต์พนมเปญ โพสต์ รายงานบรรยากาศพิธีศพของหม่อมอู๊ก พัลลา ชายา วัย 39 ปี ของสมเด็จกรมพระนโรดม รณฤทธิ์ อดีตนายกรัฐมนตรีกัมพูชา ที่เสียชีวิตจากอุบัติเหตุรถยนต์โดนรถแท็กซี่พุ่งชน ในเขตพื้นที่จังหวัดพระสีหนุ เมื่อช่วงสายวันที่ 17 มิ.ย.ที่ผ่านมา ขณะที่สมเด็จกรมพระรณฤทธิ์ได้รับบาดเจ็บสาหัส โดยศพของหม่อมอู๊ก พัลลา ได้ถูกนำมาประกอบพิธีทางศาสนาที่วัดโบตุม โวเต ในกรุงพนมเปญ ,พลเอกยิม สาวี รองประธานพรรคฟุนซินเปก กล่าวด้วยความเสียใจว่า พิธีฌาปนกิจหม่อมอู๊ก พัลลา จะมีขึ้นในวันพุธที่ 20 มิ.ย.นี้ ที่บริเวณสถานฌาปนกิจภายในวัดโบตุม โวเต หลังจากได้รับอนุญาตจากครอบครัวและสำนักพระราชวังกัมพูชา โดยพลเอกยิม ยังกล่าวถึงหม่อมอู๊ก พัลลาว่า สมาชิกพรรคฟุนซินเปกทุกคนรักและเคารพหม่อมอู๊ก พัลลา เนื่องจากเธอได้ทุ่มเททำงานเพื่อประเทศชาติ,ขณะเดียวกัน ทางพรรคฟุนซินเปกยังได้เรียกร้องให้รัฐบาลกัมพูชา โดยเฉพาะกระทรวงมหาดไทย ดำเนินการสืบสวนหาข้อเท็จจริงอุบัติเหตุ รถยนต์พระที่นั่งของสมเด็จกรมพระนโรดมรณฤทธิ์ พระเชษฐาต่างมารดาของพระบาทสมเด็จพระบรมนาถนโรดม สีหมุนี กษัตริย์กัมพูชา โดนรถแท็กซี่ที่ขับสวนมาพุ่งชนอย่างรุนแรง ในพื้นที่จังหวัดพระสีหนุ เมื่อวันที่ 17 มิ.ย.เป็นเหตุให้สมเด็จกรมพระนโรดมรณฤทธิ์ ได้รับบาดเจ็บสาหัส และหม่อมอู๊ก พัลลา ชายา เสียชีวิต,นายยู ฮกรี รองประธานพรรคฟุนซินเปก กล่าวว่า ทางพรรคฟุนซินเปกเรียกร้องให้รัฐบาลดำเนินการสืบสวนอุบัติเหตุครั้งนี้อย่างเต็มที่ พร้อมกับยืนยันว่า ขณะนี้ สมเด็จกรมพระนโรดมรณฤทธิ์ทรงเข้ารับการรักษาพระองค์ที่โรงพยาบาลในกรุงเทพฯ หลังจากทรงถูกนำขึ้นเฮลิคอปเตอร์จากกรุงพนมเปญ ตั้งแต่คืนวันเกิดเหตุ โดยขณะนี้ อาการของสมเด็จกรมพระนโรดมรณฤทธิ์ดีขึ้นแล้ว และพระองค์จะประทับรักษาอาการอยู่ในประเทศไทยสักระยะ,ขอบคุณภาพจาก:,phnompenhpost,อ่านข่าว,เศร้าสิ้นแล้ว หม่อมอู๊ก พัลลา อดีตนางรำอัปสรา ชายาในเจ้ารณฤทธิ์, 
แกนนำพรรคฟุนซินเปก เผยพิธีเผาศพหม่อมอู๊ก พัลลา จะมีขึ้นในวันที่20 มิ.ย.นี้ ขณะที่ อาการเจ้ารณฤทธิ์ ดีขึ้น หลังถูกนำส่งมารักษาที่โรงพยาบาลในกรุงเทพฯ พร้อมเรียกร้องรัฐบาลฮุน เซน สอบคดี
เจ้ารณฤทธิ์,สมเด็จกรมพระนโรดม รณฤทธิ์,หม่อมอู๊ก พัลลา,เผาศพ,อุบัติเหตุ เจ้ารณฤทธิ์